Saterdagoggend: 6 Februarie 2016 - Weather Forecasting for South Africa
Saterdagoggend: 6 Februarie 2016
Just A few cloudy patches over the central and western parts and looking at the thickness of the cloud I cannot see significant rain this afternoon/evening. Mostly sunny and warm and hot in the low lying areas..
Soos julle self kan sien het die koue front sterk ontwikkel oos van die land met 'n duidelike laag, wat ook in die bolug gevestig is. Die Bolughoog het van wes na oos oor die land inbeweeg wat beteken die bolug is nou baie meer stabiel, dus ongunstig vir enige noemenswaardige storms vanmiddag en vannag. Daar is ook vir die tyd van die jaar 'n stewige koue front waarneembaar wes van die Kaap, nog nie erge koue lug in die stert van die koue front nie, maar kouer as enige een sover die jaar.
Die 2de foto wys (net groen) waar daar 'n paar kolle kan wees (SA) vir 'n stofnat reëntjie, en die totaal in mm is maar sowat 0.5mm. Die noord-oostelike hoek van Botswana het sowat 7mm gekry en die kol kan nog sowat 5-7mm oplewer. Die model voorsien nie reën vir Namibië nie maar die groen kol wat ek daar ingetrek het, dink ek het tog 'n kans vir 'n paar storms vanmiddag.
Met die koue front wes van die Kaap wat vanmiddag nader skuif, beteken dat daar 'n kuslaag in die PE gebied ontwikkel met 'n fris noord-ooste wind vanoggend maar enige tyd van 2-3nm gaan die suid-weste wind daar deur-rol, so as jy 'n skiboot in die hawe het, of 'n seiljag, gaan maak seker jou MV is goed vas met drie dubbele toue en dit gaan ook teen sowat 4-6nm geld vir Oos-Londen. Die wind wat ek van praat staan bekend as die suidwes
,,Buster'' V oor die kuslaag deurskuif gaan dit vinnig warm word, maar dan heelwat koeler as die suid-weste wind inslaan. Ek sou dink die man wat die loot wen in PE vanmiddag, waarskynlik eerste sal moet kolf, om lopies te jaag met 'n sterk suid-weste wind is nie maklik nie, ,,en dan praat ons nie eers van die grens kussings nie''' Ek sê dit tong in die kies, die Engelsman wat AB uitgevang het, wel dit was 'n briljante vangskoot of sy voet nou op die lyn was of nie, en AB sou seker gesê het dit was een van sy beste houe as die bal or die grens getrek het vir 'n ses….. Geniet die krieket, lyk darem of dit nie weer 'n D/L uitslag sal kry nie….